**Mór Városi Önkormányzat Képviselő-testületének**

**47/2023. (II.15.) határozata**

**a személyes gondoskodás körébe tartozó szociális ellátások intézményi térítési díjának felülvizsgálata tárgyában**

1. Mór Városi Önkormányzat Képviselő-testülete a személyes gondoskodást nyújtó ellátásokról szóló 11/2015. (V.6.) önkormányzati rendelet módosítása tárgyában készült előterjesztést megtárgyalta az első fordulóban. Egyetért a határozat 1. mellékletét képező, a személyes gondoskodást nyújtó ellátásokról szóló 11/2015. (V.6.) önkormányzati rendelet módosításáról szóló rendelet-tervezet tartalmával, azaz **-** ***a térítési díjakat a napi egyszeri étkezés, napi egyszeri étkezés kiszállítással, napi háromszori étkezés és a házi segítségnyújtás vonatkozásában módosítani kívánja, valamint***

***- a szállítás szolgáltatás eseti térítési díját bevezetni kívánja.***

2. A Képviselő-testület felkéri a jegyzőt, hogy a Mór Mikrokörzeti Szociális Intézményi Társulásban résztvevő helyi önkormányzatok képviselő-testületeinek véleményét kérje be és a vélemények beérkezését követően a rendelet-tervezetet terjessze a Képviselő-testület elé 2. fordulós tárgyalásra.

Határidő: azonnal

Felelős: Jegyző (Közigazgatási és Szociális Iroda)

 Fenyves Péter Dr. Taba Nikoletta

 polgármester jegyző